เมื่อประมาณ 2 ปีที่แล้วผมได้ล้มจากบันไดนิ้วนางข้างขวาโดนพื้นทำให้นิ้วไม่ตรง และเมื่อไปพบแพทย์เขาบอกว่าเป็นกระดูกแตกบริเวณ Proximal pharenx อะไรซักอย่างหนึ่งครับ เขาก็เลยให้พันผ้าติดสองนิ้วไว้ด้วยกันแต่ผ้านั้นเปื่อยก็เลยให้เข้าเฝือก แต่เผือก็แตกก็แตกก็เลยเปลี่ยนใหม่อยู่ประมาณ 2-3 ครั้ง แต่ครั้งสุดท้ายก่อนที่จะถอดเฝือกนั้นผมทำแตกแต่รู้สึกว่าไม่ได้เปลี่ยน ทำให้ตอนนี้นิ้วของผมยังเอียงอยู่เลยครับ และผมยังรู้สึกว่าข้อตรงที่แตกนั้นใหญ่ไปเบียดนิ้วก้อยและนิ้วกลางของผมเมื่อเทียบกับนิ้วกลางของมืออีกด้านหนึ่งพบว่าเอียงกว่าหน่อยๆ น่าจะเกิดจากการเขียนหนังสือหรือเปล่าครับ และตอนที่เจ็บก็เหมือนเจ็บ แบบร้อนๆ ตรงนิ้งนางและเหมือนกับว่าลามไปนิ้วกลางและนิ้วก้อย จึงเรียนมาเพื่อถามครับ
สวัสดีค่ะ นิ้วเป็นกระดูกขนาดเล็ก การดามหรือการรักษามักใช้เวลาสั้นกว่ากระดูกชิ้นใหญ่ๆในร่างกาย ส่วนใหญ่จะดามเอาไว้ประมาณ 2-4 อาทิตย์ หลังจากนั้นแพทย์จะทำการเอ็กซเรย์ซ้ำว่ากระดูกเริ่มมีการติดหรือเชื่อมกันหรือไม่ ก่อนที่จะให้เอาเฝือกออกและทำการบริหารข้อนิ้วได้ต่อไปในกรณีนี้ที่ล้มมา 2 ปีแล้ว กระดูกควรติดกันดีไปเรียบร้อยแล้ว หากตอนนี้มีนิ้วเอียงหรือมีการเคลื่อนไหวของข้อที่ไม่ปกติ น่าจะมีภาวะแทรกซ้อนจากกระดูกหัก เช่นกระดูกไม่เชื่อมกัน หรือกระดูกผิดรูป แนะนำให้รีบไปพบศัลยแพทย์ด้านกระดูกและข้อเพื่อตรวจร่างกายและเอ็กซเรย์ดูในข้อนิ้วอีกครั้ง หากตอนนี้เจ็บและร้อนร่วมด้วย อาจมีการอักเสบในข้อ ซึ่งเกิดได้ในกรณีข้อที่ผิดรูปเป็นเวลานานๆ ควรรีบไปรักษาและทำการใส่เฝือกหรือผ่าตัดซ่อมแซมให้เข้าที่ค่ะ